钦定古今图书集成/明伦汇编/氏族典/第102卷 > 《廖用贤尚友录》 > 倪复
## 钦定古今图书集成/明伦汇编/氏族典/第102卷 > 《廖用贤尚友录》 > 倪复

按《万姓统谱》：“复字汝新，鄞人。性端谨严毅，少力学，无
间寒暑。读书不摛章摘句，而穷索幽渺，务得指归。尝
曰：‘士生程朱后，已幸有坦程矣，更欲立门户与抗邪’？”
故其说经谈理，止按先儒成法，会而通之，尤邃于锺
律。平生笃于孝友，亲丧哭泣，遂成目疾。弟子束修之
馈，不入私室，尽以资于弟。检身以礼，市肆优场，一不
履其足，人严惮之。所著有“《易系辞解》《中庸解》《正蒙发
微》”、“《皇极经世书通解》《锺律通考》”、“《闲居漫读记》《东巢杂
著》”、“《壶斋问答》《救灾集议》《禘祫议》《濬湖议》《见闻栏楯》《观
古录》《畏庵存稿》”，藏于家。